पटियाला: पंजाब की नाभा जेल से वर्ष 2016 में कैदियों के भागने के सनसनीखेज मामले के मुख्य आरोपी कुख्यात गैंगस्टर रमनजीत सिंह रोमी को हांगकांग में गिरफ्तार किया गया है. एक वरिष्ठ पुलिस अधिकारी इसकी पुष्टि की है और बताया कि उसे एक डकैती के सिलसिले में हांगकांग में गिरफ्तार किया गया. अधिकारी के अनुसार पंजाब पुलिस ने उसके प्रत्यर्पण की कार्रवाई शुरू करने के लिए विदेश मंत्रालय के समक्ष यह मामला उठाया है. रोमी को इससे पहले 2016 में गिरफ्तार किया गया था. उसे बाद में जमानत पर रिहा कर दिया गया. उसी दौरान वह हांगकांग भाग गया.